Adam Lambert

Adam Mitchel LAMBERT (naskita la 29-an de januaro 1982 en Indianapolo, Indianao) estas usona kantisto-kantverkisto kaj muzika artisto.  

 Kariero kaj albumoj 
En 2009, li finis dua en la oka sezono de American Idol  kaj vendis pli ol kvin milionojn da diskoj antaŭ 2011. 

Kune kun sia solokariero, ekde 2012 li kantis kun la restantaj membroj de Queen sub la nomo Queen + Adam Lambert kiel ilia ĉefkantisto. La kunlaboro estis grandega sukceso kaj kondukis al ilia komenco de longa mondturneo en 2014.

Lambert publikigis sian debutan albumon, For Your Entertainment, en novembro 2009 tra RCA Records / 19 Recordings. La albumo debutis ĉe la tria loko en la Billboard 200 en decembro 2009, vendante 198 000 ekzemplerojn en Usono en sia unua semajno.  La albumo vendis ĉirkaŭ 2,5 milionojn da ekzempleroj tutmonde. 
Per sia dua albumo, Trespassing, Adam atingis la unuan lokon en la Billboard 200, iĝante la unua malkaŝe samseksema soloartisto kiu faris tion. En 2014, li ludis Elliott "Starchild" Gilbert en la kvina sezono de la furora usona serio Glee .

Lia tria albumo, The Original High, atingis la suprajn dek en Nov-Zelando, Britio, Finnlando, Ĉeĥio, kaj Usono.  En 2020, Lambert publikigis sian kvaran albumon, Velvet, kiu atingis la pinton je numero 8 en Aŭstralio. En la sama jaro, li fondis la Feel Something Foundation, neprofitcelan organizaĵon fokusitan pri helpado kaj subtenado de la GLAT- komunumo.

 Referencoj 

 Eksteraj ligiloj 




Kategorio:Usonaj rokkantistoj
Kategorio:Usonaj filantropoj
Kategorio:Norvegdevenaj usonanoj
Kategorio:Usonaj elektronikaj muzikistoj
Kategorio:Usonaj dancmuzikistoj
Kategorio:Usonaj GLAT-aktivuloj
Kategorio:GLAT-aj judoj
Kategorio:Rokmuzikistoj